L 168/4 Jurnalul Oficial al Uniunii Europene 30.6.2009 REGULAMENTUL (CE) NR. 564/2009 AL CONSILIULUI din 25 iunie 2009 de modificare a Regulamentului (CE) nr. 1255/96 de suspendare temporară a taxelor vamale autonome prevăzute de Tariful vamal comun pentru anumite produse industriale, agricole și pescăreşti CONSILIUL UNIUNII EUROPENE, având în vedere Tratatul de instituire a Comunității Europene, în special articolul 26, având în vedere propunerea Comisiei, întrucât: (1) Este în interesul Comunității să suspende total taxele vamale autonome pentru o serie de produse noi care nu figurează în anexa la Regulamentul (CE) nr. 1255/96 al Consiliului ()). (2) Se impune retragerea de pe lista respectivă a cinci produse care figurează în prezent în anexa la Regula- mentul (CE) nr. 1255/96, înregistrate în cadrul codurilor NC şi TARIC 0304 29 61 10, 0304 99 9931, 390290 9097, 3903 9090 85, 7410 21 00 70, 7606 129120 și 7606 1293 20, întrucât menținerea suspendării taxelor vamale autonome prevăzute de Tariful vamal comun pentru aceste produse nu mai este în interesul Comunității. (3) Se impune modificarea descrierii a treizeci şi două de suspendări care figurează în anexa la Regulamentul (CE) nr. 1255/96, pentru a ține cont de evoluția tehnică a produselor şși de tendințele economice ale pieței. Aceste suspendări ar trebui să fie eliminate de pe lista din anexa respectivă și să fie reintroduse ca noi suspendări cu noi descrieri. Din motive de claritate, suspendările respective ar trebui să fie marcate cu un asterisc în prima coloană din anexa I și din anexa II la prezentul regulament. (4) Experiența a dovedit necesitatea de a prevedea o dată de expirare a suspendărilor enumerate în Regulamentul (CE) nr. 1255/96 pentru a se permite luarea în considerare a schimbările tehnologice și economice. Aceasta nu exclude abrogarea anticipată a anumitor măsuri sau menținerea acestora şi după această dată, dacă sunt prezentate motivele economice, în conformitate cu principiile stabilite în Comunicarea Comisiei din 1998 privind suspendările şi contingentele tarifare autonome (?). (5) Prin urmare, Regulamentul (CE) nr. 1255/96 ar trebui să fie modificat în consecință. (6)  Având în vedere că suspendările prevăzute de prezentul regulament trebuie să se aplice de la 1 iulie 2009, prezentul regulament ar trebui să se aplice de la aceeaşi dată și să intre în vigoare imediat. În ceea ce priveşte produsele având codul NC şi TARIC 9001 90 00 60, noua descriere a acestora ar trebui să se aplice începând cu 1 ianuarie 2009, ADOPTĂ PREZENTUL REGULAMENT: Articolul 1 Anexa la Regulamentul (CE) nr. 1255/96 se modifică după cum urmează: 1. se introduc rubrici corespunzătoare produselor care figurează în anexa I la prezentul regulament; 2. se elimină rubricile corespunzătoare produselor înregistrate în cadrul codurilor NC şi TARIC prevăzute în anexa II la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament se aplică de la 1 iulie 2009. Cu toate acestea, în ceea ce priveşte descrierea produselor înregistrate în cadrul codului NC și TARIC 9001 90 00 60, prevăzut în anexa I la prezentul regulament, se aplică de la 1 ianuarie 2009. Prezentul regulament este obligatoriu în toate elementele sale și se aplică direct în toate statele membre. Adoptat la Luxemburg, 25 iunie 2009. () JO L 158, 29.6.1996, p. 1. Pentru Consiliu Președintele L. MIKO ()) JO C 128, 25.4.1998, p. 2.